Një ri u arrestua nga policia në Burrel për shkak se ka thyer xhamin e automjetit të një gjyqtari duke i marrë një telefon celular tip 'I-Phone 4'.
Policia sqaron se në pranga përfundoi Arbër Cërriku, 21 vjeç, banues në qytetin e Burrelit, i dënuar më parë për veprën penale të Vjedhjes.
"Arrestimi i tij u bë pasi ky shtetas rreth orës 04:00 të datës 17.10.2016 ka thyer me mjete të forta xhamin trekëndësh të automjetit Benz C-class në bashkë pronësi të shtetasit R.K dhe të djalit të tij A.K, ku ka marrë një aparat celular I-Phone 4. Në momentin e arrestimit, policia i ka gjetur 21 vjeçarit telefonin e vjedhur.", thuhet në njoftimin zyrtar të policisë. Materialet proceduriale i kalojnë Prokurorisë së Rrethit Gjyqësor Mat për veprën penale të "Vjedhjes".